Publication: Magyar Közlöny
Issue: MK-2003-56 (Year: 2003, Number: 56)
Era: 1990-2004
Section: a 11/1994. (VI. 8.) MKM rendelethez
Paragraph Index: 448

1. A középfokú iskolai felvételi eljárások közös szabályai 1.1. A középfokú iskola a felvételi eljárás keretében kizárólag az általános iskolai tanulmányok során minden tanuló által elsajátítható tananyag alapján készíthet felvételi kérdéseket, feladatokat, és nem kérhet számon olyan ismeretekben való jártasságot, amelynek megszerzésére kizárólag felvételi elõkészítõn volt lehetõség. A középfokú iskolai felvételi eljárásban való részvétel nem köthetõ elõzetes felvételi elõkészítõn való részvételhez. 1.2. A középfokú iskola felvételi tájékoztatót készít, melyet minden év október 31-éig köteles nyilvánosságra hozni. A felvételi tájékoztatónak tartalmaznia kell a felvételi eljárás rendjét, továbbá, ha az iskola felvételi vizsgát tart, a vizsgára történõ jelentkezés módját, a vizsga követelményeit, a vizsga idõpontját és helyét, a vizsgázó teljesítményének értékelését. A felvételi tájékoztatóban valamennyi iskolának közölnie kell az OM azonosító számát, továbbá azokat a tanulmányi lehetõségeket, amelyek közül a tanuló választhat [például általános tanterv alapján folyó oktatás, emelt szintû oktatás, szakképzésben a szakterület (a továbbiakban együtt: tagozat) megnevezését] és a tagozatot jelölõ belsõ kódot. 1.3. A középfokú iskolák a tagozatok belsõ kódját az Oktatási Minisztérium által — a minisztérium hivatalos lapjában — közzétett közleményben foglaltak szerint állapítják meg. A középfokú iskolák a tagozatok belsõ kódját ezt követõen egy hónapon belül megküldik az Országos Közoktatási Értékelési és Vizsgaközpont (a továbbiakban: OKÉV) által megbízott Felvételi Központnak, továbbá a fenntartónak. 1.4. A középfokú iskolai felvételi kérelem benyújtása — ha e rendelet másképp nem rendelkezik — központilag kiadott, és az iskoláknak az OKÉV által megküldött jelentkezési lapon történik. A jelentkezési lapot az Interneten közzé kell tenni. A jelentkezési lap az Internetrõl letölthetõ. A jelentkezési lap másolható. Ha a felvételi kérelmet az iskola által meghatározottak szerint kell benyújtani, az 2003/56. szám iskola csak olyan adatok közlését kérheti, amelyet a közoktatásról szóló törvény 2. számú melléklete alapján kezelhet. Ha az iskola — a közoktatásról szóló törvény 81. §-a

Source: https://magyarkozlony.hu/hivatalos-lapok/52640a9c261fc849d44821005370c43dd953b153/dokumentumok/1ff81170027ebcd6c52b287b6253789abc1e08f0/letoltes